અમદાવાદ: નોટબંધીના સતત ૧૩મા દિવસે પણ બેન્કોની બહાર લાઇનો જોવા મળી રહી છે. લોકો સવારથી જ બેન્કોની બહાર લાઇન લગાવી ઊભા રહી જતા નજરે પડે છે. એટીએમમાં પૈસા ખૂટી જતાં લોકોને હાલાકી ભોગવી પડી રહી છે. આજે સવારે બેન્કોની બહાર લાંબી લાઇનો જોવા મળી હતી. જે લોકોને લગ્નપ્રસંગ છે તેઓને પણ ભારે હાલાકી ભોગવવી પડી રહી છે. અમુક બેન્કો દ્વારા લગ્નની કંકોતરી લઇને આવનાર વ્યક્તિના ખાતામાંથી રૂ.ર.પ૦ લાખ ઉપાડવાની મંજૂરી અપાઇ છે, પરંતુ બેન્કો દ્વારા કોઇ પ‌િરપત્ર મળ્યો ન હોવાનું જણાવી પૈસા ન ચૂકવાતાં લોકો નિરાશ થઇ પરત ફરી રહ્યા છે.